CELEX: 31982R3577
Language: el
Date: 1982-12-23 00:00:00
Title: Κανονισμός (EOK) αριθ. 3577/82 τής Επιτροπής τής 23ης Δεκεμβρίου 1982 περί τροποποιήσεως τού κανονισμού αριθ. 67/67/EOK περί εφαρμογής τού άρθρου 85 παράγραφος 3 τής συνθήκης σέ κατηγορίες συμφωνιών αποκλειστικότητας

Avis juridique important

|

31982R3577

Κανονισμός (EOK) αριθ. 3577/82 τής Επιτροπής τής 23ης Δεκεμβρίου 1982 περί τροποποιήσεως τού κανονισμού αριθ. 67/67/EOK περί εφαρμογής τού άρθρου 85 παράγραφος 3 τής συνθήκης σέ κατηγορίες συμφωνιών αποκλειστικότητας  

Επίσημη Εφημερίδα αριθ. L 373 της 31/12/1982 σ. 0058 - 0058 Ισπανική ειδική έκδοση: Κεφάλαιο 08 τόμος 2 σ. 0109  Πορτογαλική ειδική έκδοση : Κεφάλαιο 08 τόμος 2 σ. 0109 

***** ΚΑΝΟΝΙΣΜΟΣ (ΕΟΚ) αριθ. 3577/82 ΤΗΣ ΕΠΙΤΡΟΠΗΣ  της 23ης Δεκεμβρίου 1982  περί τροποποιήσεως του κανονισμού αριθ. 67/67/ΕΟΚ περί εφαρμογής του άρθρου 85 παράγραφος 3 της συνθήκης σε κατηγορίες συμφωνιών αποκλειστικότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 19/65/ΕΟΚ της 2ας Μαρτίου 1965 περί της εφαρμογής του άρθρου 85 παράγραφος 3 της συνθήκης σε κατηγορίες συμφωνιών και εναρμονισμένων πρακτικών (1), όπως τροποποιήθηκε από τις πράξεις περί των όρων προσχωρήσεως και των προσαρμογών των συνθηκών της 22ας Ιανουαρίου 1972 (2) και της 24ης Μαΐου 1979 (3), και ιδίως το άρθρο 1,  κατόπιν δημοσιεύσεως του σχεδίου του παρόντος κανονισμού (4),  Μετά από ακρόαση της Συμβουλευτικής Επιτροπής επί Συμπράξεων και Δεσποζουσών Θέσεων,  Εκτιμώντας:  ότι, δυνάμει του κανονισμού αριθ. 19/65/ΕΟΚ, η Επιτροπή είναι αρμόδια να εφαρμόσει δια κανονισμού το άρθρο 85 παράγραφος 3 της συνθήκης ορισμένες κατηγορίες διμερών συμφωνιών αποκλειστικότητας και εναρμονισμένων πρακτικών που εμπίπτουν στις διατάξεις του άρθρου 85 παράγραφος 1·  ότι η ισχύς του κανονισμού αριθ. 67/67/ΕΟΚ της Επιτροπής της 22ας Μαρτίου 1967 περί εφαρμογής του άρθρου 85 παράγραφος 3 της συνθήκης σε κατηγορίες συμφωνιών αποκλειστικότητας (5), όπως τροποποιήθηκε με τον κανονισμό (ΕΟΚ) αριθ. 2591/72 (6), και από τις πράξεις περί των όρων προσχωρήσεως και των προσαρμογών των συνθηκών της 22ας Ιανουαρίου 1972 (7) και της 24ης Μαΐου 1979 (8) λήγει στις 31 Δεκεμβρίου 1982·  ότι η Επιτροπή δημοσίευσε στις 10 Ιουλίου 1982:  - ενα σχέδιο κανονισμού περί εφαρμογής του άρθρου 85 παράγραφος 3 της συνθήκης σε κατηγορίες συμφωνιών αποκλειστικής διανομής·  - ενα σχέδιο κανονισμού περί εφαρμογής του άρθρου 85 παράγραφος 3 της συνθήκης σε κατηγορίες συμφωνιών αποκλειστικής προμήθειας  και κάλεσε όλους τους ενδιαφερόμενους να υποβάλουν τις παρατηρήσεις τους το αργότερο μέχρι τις 6 Σεπτεμβρίου 1982 (9)·  ότι, εν όψει του αριθμού και της σπουδιαότητας των παρατηρήσεων που υποβλήθηκαν στην Επιτροπή μετά από αυτή τη δημοσίευση θεωρείται αναγκαίο να υποβληθούν σε νέα εξέταση τα προβλήματα που τέθηκαν, και ότι η εξέταση αυτή δεν είναι δυνατό να περατωθεί εγκαίρως, ώστε να καταστεί δυνατή η έκδοση και η δημοσίευση των νέων ρυθμίσεων πριν από τις 31 Δεκεμβρίου 1982·  ότι, ως εκ τούτου, είναι αναγκαίο να παραταθεί για έξι μήνες η διάρκεια ισχύος του κανονισμού αριθ. 67/67/ΕΟΚ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 του κανονισμού αριθ. 67/67/ΕΟΚ, όπως τροποποιήθηκε με τον κανονισμό (ΕΟΚ) αριθ. 2591/72, η ημερομηνία «31 Δεκεμβρίου 1982» αντικαθίσταται από την ημερομηνία «30 Ιουνίου 1983».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1982.  Για την Επιτροπή  Frans ANDRIESSEN  Μέλος της Επιτροπής  (1) ΕΕ αριθ. 36 της 6. 3. 1965, σ. 533/65.  (2) ΕΕ αριθ. L 73 της 27. 3. 1972, σ. 92.  (3) ΕΕ αριθ. L 291 της 19. 11. 1979, σ. 94.  (4) ΕΕ αριθ. C 297 της 13. 11. 1982, σ. 3.  (5) ΕΕ αριθ. 57 της 25. 3. 1967, σ. 849/67.  (6) ΕΕ αριθ. L 276 της 9. 12. 1972, σ. 15.  (7) ΕΕ αριθ. L 73 της 27. 3. 1972, σ. 93.  (8) ΕΕ αριθ. L 291 της 19. 11. 1979, σ. 94.  (9) ΕΕ αριθ. C 172 της 10. 7. 1982, σ. 2.